Edward August Gundersen

Edward August Gundersen (født 3. juni 1869 i Kristiansand, død 12. desember 1952) var en norsk offiser, lærer og politiker for Venstre.

Gundersen tok studenteksamen i Kristiansand i 1888. Han blei offiser i 1891. I 1899 blei han kaptein, så major og bataljonsjef i 1916 og oberstløytnant og regimentsjef i 1930. Fra 1935 til 1939 var han krigskommissær for Sørlandet. Fra 1891 til 1893 var han i arbeid hos overingeniøren ved anlegget for Setesdalsbanen. I mange år var han også lærer ved forskjellige skoler.

Han var et svært aktivt medlem av lokalsamfunnet. Han var medlem av formannskapet i Kristiansand fra 1902 til 1937, hertil ordfører fra 1905 til 1907. Av andre organer han var medlem i, kan nevnes:
 tilsynskommisjonene for Setesdalsbanen og Sørlandsbanen
 den lokale sparebankens forstanderskap
 forstanderskapet for Kristiansand katedralskole
 direksjonen for gassverket (formann)
 styret for byens folkemuseum
 styret for byselskapet
 styret i flere skytter- og sportsforeninger
 styret for Kristiansand krets av Norges Forsvarsforening
Han var aktiv i avholdsbevegelsen og deputert til kirkemøter. Han hadde stor interesse for hagestell og tok initiativet til å opprette Kristiansands småhageanlegg. Videre var han opptatt av husflid og satt over førti år i styret for den lokale husflidsforeninga. Han var også styremedlem i Norges husflids- og industriforbund.

Gundersen satt på Stortinget to perioder (1913–1915 og 1916–1918) valgt fra Fæstningen krets i Kristiansand. Han var da medlem av jernbanekomiteen. I perioden 1931–1933 var ha vararepresentant for kjøpstedene i Vest-Agder og Rogaland fylker. Han var valgmann ved stortingsvalget i 1903.

Han var ridder av St. Olavs Orden.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Kristiansand
Stortingsrepresentanter 1913–1915
Stortingsrepresentanter 1916–1918
Ordførere i Kristiansand
Venstre-ordførere i Vest-Agder
Norske oberstløytnanter
Norske skolefolk
Personer fra Kristiansand kommune